
«Հայաստանի էլեկտրական ցանցեր» ՓԲԸ կողմից բազմաբնակարան շենքերի մուտքերի էլ.տնտեսությունների վերանորոգման աշխատանքների իրականացման, արտադրական շենքերի (ենթակայանների տանիքների) վերանորոգման, ինչպես նաև հասցեական ծրագրերի իրականացման համար կապալառու կազմակերպության ընտրության նպատակով շուկայի նախնական ուսումնասիրություն կատարելու վերաբերյալ։  

«Հայաստանի էլեկտրական ցանցեր» ՓԲ ընկերությունը իր բնականոն գործունեությունը ապահովելու և ստանձնած պարտավորությունները կատարելու նպատակով նախատեսում է կազմակերպել գնման բաց մրցութային գործընթաց բազմաբնակարան շենքերի մուտքերի էլ.տնտեսությունների վերանորոգման աշխատանքների իրականացման, արտադրական շենքերի (ենթակայանների տանիքների) վերանորոգման, ինչպես նաև հասցեական ծրագրերի իրականացման համար կապալառու կազմակերպության ընտրության ծառայությունների ձեռքբերման համար: 
Ընկերության ներդրումային ծրագրով նախատեսված վերոնշյալ կապալային աշխատանքների և նյութեր, սարքավորումների ձեռք բերման ընդհանուր ծավալային արժեքը կազմում է նախնական շուրջ 2 մլրդ ՀՀ դրամ: 
Ընկերության կողմից նախաձեռնվող մրցութային գործընթացի օբյեկտիվությունը, ներառականությունը և թափանցիկությունը ապահովելու նպատակով նախատեսվում է իրականացնել շուկայի նախնական ուսումնասիրություն, կատարել գնահարցումներ և ոլորտի հնարավոր լայն շրջանակի տնտեսավարող սուբյեկտներից ստանալ գնառաջարկներ: 

Գնահարցումներ կատարելու նպատակով Ընկերությունը առաջարկում է մասնակցության ցանկություն կամ հետաքրքրվածություն դրսևորող իրավաբանական անձանց և անհատ ձեռնարկատերերին մինչև սույն թվականի հուլիսի 20-ը ներառյալ ստորև նշված էլեկտրոնային փոստի հասցեով ներկայացնել կազմակերպության կամ անհատ ձեռնարկատիրոջ անվանումը, կոնտակտային հեռախոսահամարը և էլեկտրոնային փոստի հասցեն:

Սահմանված ժամկետի ավարտից հետո Ընկերությունը կապահովվի գնման հետագա գործընթացների պատշաճ իրականացումը:

